“We are within striking distances. The outcome will be nasty.”
Sa koto e cake na nona vakanananu edua ena ulutaga ka koto e ra. Meu vakadreta walega vei koya na turaga qo me kakua ni dua e vakacalai kina. E sega ni tiko vei kemudou na ‘support’ baleta o kemudou na lewe ni mataivalu ka dou tovaka tiko na veivakasesei e dou lewe lailai sara ka lewe vuqa sara ko ira era kila na dina, era se bera ni dolava na gusudra.
Na gone i taukei e tiko ena mataivalu kei Viti e kilai koya tu vakamatata, na vanua e cavutu mai kina, na dela ni yavu e vola kawa bula kina, na koro e susu mai kina, kei na Viti ena bula se mate kina. Na kawa i taukei e sega ni kawa ni tamata lialia. E sega ni kawa tamata me voli ena vakamacala ravisi se ena i lavo caca wale. Na kawa i taukei ena sega ni mai lasutaki wavoki, me vakawelei tu ena veiulutaga lasulasu qai caka tiko na veivolitaki, cakacaka butobuto kei na vakatevoro, cakacaka vakalawaki ca kei na veidabui ena kena sagai me kau laivi kina na dodonu ni kawa i taukei ena nona vanua. Na i wase levu ni kawa i taukei ka ra tiko ena mataivalu era sega ni moce se wele me vaka eso era nanuma (vakabibi ko iratou na IG), ka ra na vakaraitaka na vanua dina era tu kina ena gauna sa lokuci.
Ena gauna au vakamacala tiko kina oqo sa gole tiko eso na vakatutu ki na matanitu tu vakawawa ena kena vakasamataki me privatize taki na qele ni kawa i taukei ka soli kina na dodonu vei ira kece na vei kawa tamata na dodonu me taukena ka vakayacora na ka era via vakayacora e na nodra qele. Noqu vakasala oqo- vakatovolea mada.
eng_Latn fij_Latn fij_Latn fij_Latn